Годешево

Годѐшево е село в Югозападна България. То се намира в община Сатовча, област Благоевград.

Население

Етнически състав 
Преброяване на населението през 2011 г.

Численост и дял на етническите групи според преброяването на населението през 2011 г.:

География 
Село Годешево се намира в планински район. То попада в историко-географската област Чеч. Селото се намира на границата с Гърция, като южна граница е река Места. В землището на Годешево река Места прави завой и влиза в територията на Гърция. В коритото на реката има минерален извор, открит през лятото на 2007 година. В южния край на селото има микроязовир с вместимост около 350 м3, зарибен е и има условия за риболов. Климатът е умерен с четири сезона. Най-високите точки в землището на селото са местностите „Бабел“ и „Гърлото“ – около 850 метра надморска височина.

История 
В османските документи селото се среща под името Годишева ().

В XIX век Годешево е мюсюлманско село в Неврокопска каза на Османската империя. В „Етнография на вилаетите Адрианопол, Монастир и Салоника“, издадена в Константинопол в 1878 година и отразяваща статистиката на мъжкото население от 1873 година, Гудешево (Goudéchevo) е посочено като село с 30 домакинства и 76 жители помаци. Съгласно статистиката на Васил Кънчов („Македония. Етнография и статистика“) към 1900 година Годешево е българо-мохамеданско селище. В него живеят 650 българи-мохамедани в 65 къщи. Според Стефан Веркович към края на XIX век Годешево има мюсюлманско мъжко население 96 души, което живее в 30 къщи.

Според Димитър Гаджанов в 1916 година във Вълкосел, Годешево, Слащен и Туховища живеят 3012 помаци.

Според данните от преброяванията през годините 1926, 1934, 1946 и 1956, населението на Годешево е било съответно 661, 730, 842 и 856 души.

По последно преброяване на населението на България през 2021 е 707 души.

Религии 
Основната религия в селото е ислямът, а населението се състои изцяло от помаци. Минарето на джамията е построена през 1966 година, след което през 1985 е съборено по време на социализма и възстановено през 1991 година. През 2000 година джамията е напълно обновена. Целият молитвен дом е съборен, а на негово място построен нов по-голям. Средствата са дарени от селяните и благотворителноста на отделни личности.

Диалект 
Говоримият в Годешево диалект е част от рупските говори. Характерното за него обаче е наличието на извънредно много турски думи, и омекотяване на твърдите срички. Именно за това той се различава значително от диалектите на съседните села. Тези фактори често го правят неразбираем за хора от други села.
 Дума – произход – значение
 бугин (тур. – bugün) – Днес
 бугидже (тур. – bugece) – Тази нощ
 бусене (тур. – busene) – Тази година
 сван (тур. – soğan) – лук
 сармусак (тур. – sarımsak) – чесън
 сала (тур. – sala) – салата
 наджак (тур. – nacak) – брадвичка
 бардак (тур. – bardak) – чаша
 чапа (тур. – çapa) – мотика
 макас (тур. – makas) – ножица
 долап (тур. – dolap) – шкаф
 балта (тур. – balta) – брадва
 чюнки (тур. – çünkü) – защото
 лахана (тур. – lahana) – зелка
 бакорка (тур. – bakır) – кофа
 миникше (тур. – menekşe) – теменужки
 аргат (гр. – εργάτης) – работник
 Паратир(гр.-Прозорец)скала (гр. – σκάλα) – стълба
 оти (разг.) – защо
 Дембел (dembelis-гръцки) - Мързелив човек 
 Папуц (papuca-гр.) - обувка

Обществени институции 
За Кметство Годешево няма точна информация от кога съществува, но по данни от по-възрастните хора, то е съществувало и преди 1944 година като административен орган. Били са назначавани в селото пълномощници (кметове) предимно от село Сатовча, а след 1970 година и местни.

Читалище 
Читалище „Искра“ е основано през 1953 година. Негови секретари са били:

 Сюлейман Чангалов (1953 – 1964)
 Юсеин Мехмедов Кехайов (1964 – 1970)
 Румен Емилов Медаров (1970 – 1980)
 Здравко Асенов Амзов (1980 – 1983)
 Зинаида Палова (1983 – )

През 1983 година е въведена длъжност председател. Тя е заемана от:

 Арсени Бостандиев (1983 – 1986)
 Стефан Дерев (1986 – 1990)
 Илия Хаджиев (1990 – 1993)
 Юлиян Асенов Оручев (1993 – 2003)
 Стефан Дерев (2003 – )

Част от дейностите на читалището са организиране на празници и тържества като 3 март, 8 март, 24 май, Нова година и други. Към читалището има ансамбъл, който редовно изнася музикални програми на празниците, провеждани в село Годешево. Самодейният състав редовно участва в общинския „Събор на тютюнопроизводителите от община Сатовча“. През 2005 година самодейците участват в записите на Радио Благоевград. Самодейният ансамбъл има участия и в Събора провеждан на Предела, където печелят редица награди, грамоти, златни и сребърни медали. Те печелят първо място в конкурса надпяване през 1978 година приведен в село Корница.

Училище 
Основно училище „Братя Миладинови“ е основано през 1926 година. През учебната 1926/1927 година в училището са се обучавали 53 ученици. Първите учители са Цаньо Христов от село Микре и Стефана Иванова от София. През 1929 година в Годешево преподавали Христина Петрова от Видин и Димитър Петров от село Връв. През 1938 година в селото пристига от град Гоце Делчев Стефан Пашалиев, родом от село Парил.

На 3 февруари 1938 година по инициатива на капитан Бандерски, общинският кмет Иван Апостолов и учителят Борис Колев е положена основата на училищна сграда, но през 1946 и 1947 година училището е заето от униформена милиция и от 07.02.1946 до 12.02.1947 година учебните занятия били прекъснати. След това била предоставена една класна стая за обучение на ученици от шест паралелки.

В Годешево се намира вековно дърво от чинар.

Край Годешево са открити останки от средновековно селище и късносредновековна църква. Освен това в местността Радеви лъки са открити 24 бронзови византийски монети от VI век. Те са от Анастасий I, Юстин I и Юстиниан I, като тези на Юстиниан са най-късните и са сечени през 548/549 година.

Други 
През 2009 г. наред с останалите сатовчански села – Вълкосел, Слащен и Туховища, в Годешево също се внедрява традиция на отбелязване на общослески празник – Прядой. В Годешево се отбелязва в последната събота от месец юни.

Кухня 
 „Качамак“
 „Клин“
 „Лангир“ – неферментирал сок от кисели круши, ябълки, дрянки, грозде и други кисели, предимно диворастящи плодове.
 „Трана“

Личности 
Родени в Годешево
  Николай Манов, дългогодишен директор на ОУ „Братя Миладинови“ в Годешево, за периода от 1 септември 1980 година до 1 август 2014 г., инициатор за построяване на новата училищна сграда в Годешево, заедно с Юлиян Узунов, кмет на село Годешево, и Олег Исев – секретар на ППО.
  Мустафа (Ма̀ксим) Чангалов, първият местен учител, назначаван на длъжност учител и директор в ОУ „Братя Миладинови“ в Годешево. Впоследствие дългогодишен директор на гимназия „Св. Климент Охридски“ в село Слащен
  Сюлейман Палов, горянин
  Сюлейман Чангалов, първи секретар на читалище „Искра“ (1953 – 1964)

Бележки 

Села в област Благоевград
Населени места в община Сатовча
Чеч